Els estudiants del cicle formatiu d'APIC visiten el laboratori de citogenètica del Laboratori Clínic Territorial de Girona | Campus de Salt - Girona\nCampus de Salt > Actualitat>Els estudiants del cicle formatiu d’APIC visiten el laboratori de citogenètica del Laboratori Clínic Territorial de Girona\nAquest passat divendres, els estudiants de 1r curs del Cicle Formatiu de Grau Superior de Tècnic en Anatomia Patològica i Citodiagnòstic del Centre Garbí han visitat el laboratori de citogenètica que es troba dins del Laboratori Clínic Territorial de Girona. L’activitat estava emmarcada dins l’assignatura MP03 Biologia Molecular que imparteix la professora Ariadna Cherino i va tenir una òptima resposta per part dels estudiants, que van poder veure les diferents àrees que comprenen el laboratori de citogenètica: l’àrea tècnica i l’àrea d’estudi.\nEn l’àrea tècnica, a la sala de cultius, els estudiants van poder observar amb un microscopi invertit un cultiu cel·lular llarg de biopsia de corion, una mostra de vellositat corial per l’estereoscopi i una mostra de teixit fetal. A l’àrea d’estudi van poder observar extensions cromosòmiques a través dels microscopis òptics, i van fer ús del cariotipador; capturant imatges, separant cromosomes i identificant-los.\nGemma Vidal explica el programa d’aliments de Càrites als alumnes del cicle formatiu de Dietètica\nEls estudiants del Cicle Formatiu de Grau Superior de Tècnic en Dietètica del Centre Garbí han gaudit aquest dilluns de la participació...


Elisenda Renom | Taller de Constel·lacions Sistèmiques a Barcelona, 18 de novembre\nTaller de Constel·lacions Sistèmiques a Barcelona, 18 de novembre\n25 oct. Taller de Constel·lacions Sistèmiques a Barcelona, 18 de novembre\nPosted at 10:35h in Sin categoría\tby\tElisenda Renom Bernaus 0 Comments\nLes constel•lacions sistèmiques són una eina terapèutica que fan visible la dinàmica existent i menys conscient de les relacions (ja siguin relacions familiars, de parella, d’amistat, laborals o amb un mateix). Permetent que la persona pugui prendre consciència del què passa, veure quines coses influeixen al seu malestar, quines l’ajuden o el limiten, i aprendre a posicionar-se millor en relació als altres i a allò que li passa.\nEn una Constel•lació de grup, hi ha persones que constel•len i d’altres que representen.\nLes persones que constel•len, són aquelles que porten un tema personal que volen treballar també des de la perspectiva sistèmica.\nLes persones que participen sense constel•lar el seu propi tema, fan de representants dels elements o membres vinculats amb el tema de qui constel•la. A través dels moviments d’aquests representants i la dinàmica que sorgeix, es promouen canvis que orienten a qui constel•la cap a la solució.\nQuan pot ajudar fer una Constel•lació:\n-Dissabte 18 de novembre 2017 de 16 a 20h (ja no queden places per constel.lar, sí per representar)\n-Dissabte 20 de gener 2018 de 16 20h.


Barcelona revisarà els carrils bici per fer-los més segurs\nM. ORTEGA BARCELONA. Actualitzada el 11/01/2012 00:00\n260x366 L'Ajuntament vol millorar la seguretat dels ciclistes. / JORDI PIZARRO L'Ajuntament vol millorar la seguretat dels ciclistes. / JORDI PIZARRO\nLa seguretat viària ha millorat a Barcelona durant el 2011 amb una reducció del 2,4% dels accidents i una disminució també del nombre de víctimes mortals, que ha passat de 39 a 31, però el creixement exponencial de l'ús de la bicicleta a la ciutat -diàriament es fan més de 106.000 desplaçaments amb bici- ha fet créixer també la necessitat de protegir els ciclistes. Tot i que les bicicletes només van representar el 3,1% del total de vehicles implicats en accidents l'any passat (523 bicicletes), es tracta d'una xifra que ha crescut un 26% en relació al 2010 i per això el primer tinent d'alcalde de la ciutat, Joaquim Forn, va explicar ahir que l'Ajuntament encarregarà una auditoria del conjunt de carrils bici de la ciutat, que haurà d'estar enllestida al final del primer semestre, amb l'objectiu de fer-los més segurs.\nEls resultats de la revisió portaran, segons va concretar Forn, a la redacció d'un pla director que resoldrà, si així ho recull la revisió, problemes com la continuïtat o la ubicació de determinats carrils, alguns dels quals han motivat les queixes de les associacions de ciclistes. L'Ajuntament també ha posat el focus en els dos col·lectius més vulnerables en els accidents de trànsit: motoristes i vianants.\nDe les 31 víctimes mortals en accidents que es van produir durant l'any passat, tretze anaven en moto o ciclomotor (quatre menys que l'any anterior) i tretze es desplaçaven a peu (tres menys que l'any anterior). Per millorar la seguretat dels motoristes, Forn va anunciar que el grup de la moto del Pacte per la Mobilitat està estudiant una sèrie de mesures, entre les quals destaca la substitució de part de les multes de trànsit per formació en seguretat viària. Pel que fa a les mesures per a la seguretat de les persones que van a peu, el consistori ha anunciat que treballarà en la millora dels passos de vianants i de les zones 30, on s'implantaran radars mòbils per millorar el control de la velocitat dels vehicles que hi circulen, ja que la majoria d'atropellaments es produeixen en carrers estrets i petits.\nPer Joaquim Forn, la millora de les xifres de sinistralitat permeten ser "moderadament optimistes", però no s'ha abaixar la guàrdia per evitar que es repeteixin accidents com l'atropellament mortal, la setmana passada, d'una usuària del Bicing per part d'un camió.


Programa - Clàssica - TV3\nEl programa "Clàssica" del 33 ha obert la finestra i hi ha deixat entrar aire fresc i l'energia de la música! Transmet emocions, busca la diversitat de continguts i ens transporta a la platea dels millors auditoris del món: Musikverein de Viena, Philharmonie de Berlin, Palau de la Música Catalana de Barcelona...\nClàssica ha iniciat una nova etapa amb una estètica molt actual. Les presentacions dels concerts es duen a terme en espais d'art contemporani —museus i exposicions temporals—, on les arts plàstiques fan costat a la música, on conviuen la pintura, l'escultura, l'arquitectura i la música, on es reflecteix la interrelació de les arts.\nEn aquesta nova etapa, la presentació del programa i dels concerts va a càrrec d'Ariadna Rodríguez Cima, una jove violinista que ajuda a entendre els secrets de la música des de la perspectiva de la seva professió i de la seva joventut. Ella dona les pistes per entendre i apreciar les obres, els compositors i els intèrprets.\nL'objectiu de Clàssica és parlar de música, oferir bons concerts i fer que els espectadors puguin fruir d'aquesta música.


ELS LECTORS QUE SI ESTIMEN ELS LLIBRES – 124 – JONATHAN FRANZEN – Vols Llegir?\nELS LECTORS QUE SI ESTIMEN ELS LLIBRES – 124 – JONATHAN FRANZEN\nPosted by volsllegir on 26 d'octubre de 2011 0 Comments\n-Recomanació feta per la Llibreria Llegim…? d’Igualada-\nA primers d’octubre és publica al nostre país, després d’un any de fer-ho als Estats Units, una de les traduccions més esperades de l’any: “Llibertat” del nord-americà Jonathan Franzen. En català, publicada per Columna, i en castellà per l’editorial Salamandra.\nLa novel.la és una aproximació, un retrat al detalls de l’Amèrica contemporània. El seu autor presenta a una família nord-americana, els Berglund, on cada personatge evoluciona condicionat pel clima polític, econòmic i social que viu els Estats Units durant l’11-S, la guerra i la invasió de l’Irac fins a la victòria del president Obama.\nLa Patty i en Walter Berglund van ser els nous pioners de l’antiga Saint Paul: els burgesos, els pares involucrats, l’avantguarda de la generació del menjar saludable. La Patty era el prototip de veïna ideal, una mare envejable i l’esposa perfecta dels somnis d’en Walter. Juntament amb ell –un advocat ecologista que usa la bicicleta com a mitjà de transport, un home de família de cap a peus–, contribuïa a construir un món millor.\nPerò ara, al nou mil·lenni, els Berglund han esdevingut un misteri. Per què el seu fill adolescent ha marxat a viure amb els veïns del costat, una família republicana i agressiva? Com és que en Walter ha acceptat treballar per a la indústria del carbó? Què hi pinta encara en Richard Katz –exrocker i el millor amic i rival d’en Walter de l’institut– dins del quadre? I, sobretot, què li ha passat a la Patty? Com és que l’estrella brillant de Barrier Street s’ha transformat en “una veïna molt diferent”?\nRECOMANACIÓ LLIBRERIA LLEGIM…? AL “VOLS LLEGIR?-RÀDIO” En l’edició del nostre espai radiofònic a Ràdio Nova, corresponent al passat dilluns dia 24 d’octubre, Isabel Casas, una de les responsables de la Llibreria Llegim..? d’Igualada (carrer Capità Galí, 4), i dins de la secció “Novetats de la setmana”. va recomanar als oients, aquesta novetat editorial. Us oferim la possibilitat d’escoltar-ho tot seguit:\nFont: Columna Editorial / Salamandra\nArticle: 525 – J.M. Solé – “Vols llegir?” – Ràdio Nova\nbiblioblocbibliotecaJonathan FranzenLlibrerianovetatsràdio novaTardor 2011vilanova del camí


contes | Escola Mestre Morera\nVisitem la biblioteca Zona Nord\nAvui els infants de la classe de les papallones hem visitat la Biblioteca Zona Nord. Hem escoltat alguns contes que ens han explicat allà mateix i també hem pogut mirar i llegir diferents contes. Ens ha encantat aquesta sortida a la biblioteca!\nBiblioteca Ulisses, General, Infantil, P3, Portada biblioteca, contes 0\nVisita Biblioteca Zona Nord\nAvui els infants de la classe de les marietes hem visitat la Biblioteca Zona Nord. Hem escoltat alguns contes que ens han explicat allà mateix i també hem pogut mirar i llegir diferents contes. Quina bona estona hem passat a la biblioteca!\nBiblioteca Ulisses, Infantil, P4, Portada biblioteca, contes 0\nBiblioteca Ulisses, General, Infantil, P5, Portada biblioteca, contes 0\n“Hi havia una vegada…” Ada contacontes\nAvui les marietes (P4) hem rebut una visita molt especial…l’Ada Cusidó. Fa anys que ens visita per explicar-nos unes històries molt boniques acompanyades d’elements màgics i cançons. Hem pogut gaudir del conte “Les butxaques del mar”.\nSi voleu anar a veure l’Ada com explica els seus contes a les biblioteques la podeu seguir al seu instagram: @adacusido\nBiblioteca Ulisses, General, Infantil, P4, Portada biblioteca, contacontes, contes 0\nAquesta setmana hem visitat la biblioteca Ulisses, la biblioteca de l’escola. Hem escoltat el conte d’en Patufet amb titelles i hem cantat la cançó que l’acompanya: “Patim, patam, patum, homes i dones del cap dret. Patim, patam, patum no trepitgeu el Patufet”.\nGeneral, Infantil, P3 biblioteca Ulisses, contes 0\nUn ratolí anomenat Frederick\nJa fa dies que les libèl·lules de P5 visiten la biblioteca on es troben sorpreses i regals del pirata Ulisses i el seu lloro Pergamí. Aquesta vegada s’han trobat amb un mur on vivia un ratolí anomenat Frederick.\nGeneral, Infantil, P5 biblioteca, contes 0\nL’alumnat de la SIEI s’inventa un nou conte de l’Elmer!\nAls tallers de la SIEI, la classe dels Elmers, han decidit inventar-se un nou conte amb l’Elmer com a protagonista, fent-li honor al seu nom.\nAquí us deixem el resultat,\n3r, 5è, 6è, General, Portada, Primària contes, siei 0\nComença el préstec de contes a P5\nAquesta setmana ha començat el préstec de contes a la classe de les tortugues. Cada setmana baixaran a la biblioteca on poden mirar contes i podran escollir el conte que volen emportar-se a casa durant la setmana. Quin munt de contes que tenim a la biblioteca per mirar!\nBiblioteca Ulisses, General, Infantil, P5 2019-20, Portada biblioteca, contes, Lectura 0\nUs presentem aquests contes tan especials, uns contes que sentim una veu que ens explica una història mentre a la pantalla podem veure com les mans d’un artista van construint el conte.\nSi cliqueu a la imatge podeu anar al web i veureu un munt de contes!\nBiblioteca Ulisses biblioteca, contes 0


Tanca la 29a edició de la ‘Setmana gran’ del llibre en català - Gremi de Llibreters Mallorca\nEl Gremi de Llibreters de Mallorca clausura avui la 29a edició de la Setmana del Llibre, que ha celebrat del 9 al 13 de novembre al Parc de ses Estacions de Palma amb l’objectiu de promocionar la lectura i la venda de llibres en llengua catalana. La fira, organitzada pel Gremi de Llibreters de Mallorca, amb el patrocini del Consell de Mallorca i el suport de l’Ajuntament de Palma, ha comptat enguany amb 25.000 euros de pressupost pel muntatge i la participació de set llibreries: Lluna, Quart Creixent, Drac Màgic, Embat, Jaume de Montsó, Abacus i Literanta.\nEl Gremi de Llibreters de Mallorca ha volgut mostrar durant aquesta edició de la Setmana del Llibre en Català la seva solidaritat amb els afectats pels desastres esdevinguts al Llevant de la nostra terra. Els visitants de la fira han pogut adquirir llibres a preu de cost i dipositar-los a un contenidor que demà serà entregat als ajuntaments de la zona per fer-los arribar a la població més afectada per les inundacions. Així mateix, el Gremi farà una donació de l’1% dels beneficis.\nAquesta tarda, l’envelat acullirà les darreres activitats de la fira: la presentació del llibre Les possessions de Santa Maria del Camí (El Gall Editor), a càrrec dels seus autors, Tomàs Vibot, Gabriel Ordinas i Mateu Morro; la xerrada “Olívia, Antònia i Fiona (descripcions masculines) “, sobre els personatges principals de les novel·les de tres autors ben diferents que acaben de publicar relats encadenats on la màxima protagonista és un rostre femení: Miquel Bezares –Els voltants d’Olívia-; Josep M. Argemí –Les nimfes sota el sol-, J. Jou –Mai vista– (AdiA Edicions); i per clausurar recital de poesia, xeremiers i gloses en homenatge al filòleg i activista cultural Antoni Artigues.\nHotel Metropole, de Sebastià Bennassar (Columna)\nLes Possessions, de Llucia Ramis (Anagrama)\nPermagel, d’Eva Baltasar (Club Editorial)\nTots els Cavalls, d’Antònia Vicens. (La Breu Edicions)\nLes Illes Balears. Mallorca. El Sud i el Sud-Est, de Vicenç M. Rosselló (Institut d’Estudis Catalans – Institut d’Estudis Baleàrics)\nPoemes dibuixats, de Pilarín Bayes (Edicions 62)\nOn és l’Estel·la, de Toni Galmés (Comanegre)\nUn vespre al paradís, de Lucia Berlín (L’altra editorial)\nContes de bona nit per a nenes rebels, d’Elena Favilli i Francesca Cavallo (Estrella Polar)


Un dimarts al mes, quan el museu és tancat, s’obre el taller del MACBA per escoltar projectes d’artistes, col·lectius o comissaris amb l’única intenció de dialogar i crear complicitats i retorns entre els assistents. Cada dimarts estarà liderat per un projecte i convidats diferents. Aquest programa es fa ressò dels processos de treball comuns en les pràctiques artístiques de col·lectius independents. En aquesta ocasió comptarem amb Salah Malouli, que dirigirà la trobada al gener, mentre que l’Espai Colona ho farà al febrer.\nSalah Malouli Gestor cultural i traductòleg, Salah Malouli ha treballat en múltiples festivals a Espanya i el Marroc, i ha col·laborat en la creació i organització de projectes culturals com Bcn Mp7 hip hop Casablanca, BAFF anime 2010, Festival Slam Klam, El Uno y el Múltiple, projecte de residències i exposicions comissariat per Pedro Soler, o Summer of Labs, que s’organitza a Nantes, Sant Sebastià, Bilbao, Vigo, Guimarach i Casablanca. Ha estat el fundador i director de la plataforma Opentaqafa, laboratori de recerca sobre la cultura lliure al Marroc, que té com a objectiu impulsar iniciatives i microprojectes amb ADN opensource. Des de 2011, és membre de l’Arc Atlàntic i de IoLabs, xarxa de laboratoris d’experimentació amb tecnologies. Darrerament ha organitzat el projecte Rosoum. Estratègies per a un còmic àrab independent dins del context de BCN Producció 2015.


Acaba la tercera fase d'obres de la plaça de Raimon Casellas| betevé\nAcaba la tercera fase de la reforma d’una de les places emblemàtiques de Can Baró\nÀlex Jassé | Ricard Cosialls | Dimecres, 26 de Setembre del 2018, a les 18.57\nPrimer se’n va millorar l’accessibilitat amb la instal·lació d’ascensors, després es van suprimir les barreres arquitectòniques i ara s’ha reurbanitzat la plaça de Raimon Casellas, antic nucli de barraques de Can Baró. Els veïns estan satisfets amb una reforma que, expliquen, era necessària, ja que fa més de 30 anys que es va construir l’espai. Han pogut participar en el projecte i això es nota en, per exemple, la figura del Crist Redemptor que presideix la plaça, un símbol històric de la zona. Quedarà pel proper mandat l’arranjament dels carrerons i porxos existents.\nComplint el calendari\nTot i les dificultats que, segons explica la comunitat de propietaris, s’han trobat les màquines per les propietats del subsol, les obres de la plaça de Raimon Casellas han finalitzat complint, pràcticament, el termini previst. Se n’ha renovat el paviment, millorat l’accessibilitat i substituït l’enllumenat. També s’ha millorat el clavegueram i instal·lat nou arbrat i mobiliari en un espai de dos mil metres quadrats.\nLa reforma de l’espai, ubicat al barri de Can Baró, ha durat una mica més d’un any i ha tingut un cost d’1,1 milions d’euros. Els veïns n’estan satisfets, però demanen que encara s’hi facin petites millores. Per exemple, acabar de tancar el pas als jardins particulars que hi ha, sobretot per una qüestió de seguretat. Asseguren que els nens podrien caure. També demanen més arbres i plantes.\nAquesta és la tercera fase d’unes obres que han de posar al dia tot aquest sector del barri de Can Baró entre la plaça de Sanllehy i la carretera del Carmel. En una primera actuació es van construir ascensors i es van suprimir les barreres arquitectòniques. Ara s’ha reurbanitzat la plaça i quedarà pel proper mandat l’arranjament dels porxos i dels carrerons de la part inferior del recinte.\nLes obres de Raimon Casellas respecten la història de l’espai\nEls veïns han participat en l’elaboració del projecte. El fet que s’hagi preservat la figura del Crist Redemptor n’és un exemple. Van ser ells els que van demanar que es conservés com a emblema de l’antic nucli de barraques que hi havia abans. De fet, els edificis es van construir ara fa poc més de trenta anys respectant l’estructura de l’antic barri de cases autoconstruides.


convocatòria per participar en el Concurs de Disfresses 2019 a Llavaneres, Els participants es podran inscriureS'obre la convocatòria per participar en el Concurs de Disfresses 2019 a Llavaneres | La Clau -Revista gratuïta del Maresme\nS’obre la convocatòria per participar en el Concurs de Disfresses 2019 a Llavaneres\nEls participants es podran inscriure presencialment, a l’OAC de Llavaneres, o a través del web www.ajllavaneres.cat/carnaval19, fins al 28 de febrer\nLa Regidoria de Joventut de Llavaneres ha publicat les bases per participar en el Concurs de disfresses 2019, que tindrà lloc el proper dissabte 2 de març de 2019 al Poliesportiu, a partir de les 17.30 h. Els participants es podran inscriure fins al 28 de febrer de forma presencial adreçant-se a l’OAC, o bé electrònicament al web: www.ajllavaneres.cat/carnaval19.\nPodran participar-hi totes aquelles persones o grups de persones que vagin disfressats, ja sigui de forma individual, en comparsa o en carrossa. No hi ha límits d’integrants per grup i, en cap cas, el nombre de persones es tindrà en compte com a criteri de valoració del jurat.\nEl primer premi serà de 350€, i anirà destinat a la millor carrossa. Un segon premi de 250€ a la millor comparsa i un tercer premi de 100€ a la millor disfressa individual o de grup reduït (d’1 a 6 integrants).\nL’activitat es troba dins el marc dels actes programats pel Carnaval 2019 de Sant Andreu de Llavaneres, que enguany tindrà lloc del 28 de febrer al 6 de març.


Torra avisa que negociar els pressupostos amb presos i exiliats és "impossible"\nEl PDECat i ERC rebutgen donar suport als comptes de Sánchez si no fa passos per alliberar els presos\n3 min. Barcelona 17/10/2018 13:40\n651x366 El president de la Generalitat, Quim Torra, en una imatge d'arxiu / ACN El president de la Generalitat, Quim Torra, en una imatge d'arxiu / ACN\nCampuzano: "No veig cap raó política per donar suport als pressupostos"\nEn la mateixa línia, aquest matí també s'ha expressat el diputat del PDECat al Congrés de Diputats Carles Campuzano en una entrevista a TVE: "No veig cap raó política per donar suport a aquests pressupostos". Campuzano veu "difícil" que el seu grup parlamentari pugui donar suport als comptes en un "context d'absoluta anormalitat" a Catalunya.\nDe fet, el diputat del PDECat tampoc creu que els números que l'executiu espanyol ha pactat amb Podem suposin "un creixement econòmic i d'ocupació, i estan poc dirigits a les petites i mitjanes empreses". De tota manera, Campuzano ha admès que es veurà amb Pablo Iglesias per parlar dels pressupostos: "Hem de parlar amb tothom". Amb tot, el diputat del PDECat ha assegurat que és "la direcció del partit" la que pren les decisions. "Els partits polítics, per sort, són alguna cosa més que una persona. Carles Puigdemont és una persona rellevant al partit i es té en compte la seva opinió, però les seves prioritats no són prendre les decisions del partit", ha assegurat.\nERC no avalarà els comptes si Sánchez no fa passos per alliberar els presos\nPer la seva banda, el diputat d'ERC al Congrés Joan Tardà assegura que el seu grup parlamentari no donarà suport als pressupostos si Pedro Sánchez no insta la fiscalia a actuar per alliberar els presos polítics. Tardà, en una entrevista a RNE, ha negat que –tal com al·lega Sánchez– fer-ho envaeixi competències del ministeri públic o ataqui la divisió de poders, i ha preguntat què era el que va fer el govern de Rajoy quan va instar la fiscalia que empresonés els líders independentistes.\nEl diputat republicà considera que hi ha molta gent que està preocupada davant "d'un repte que ens planteja la història" i que ens hem de preguntar "si serem capaços de respondre". Tardà ha defensat que es tracta "d'un problema que ja és històric i que van viure els nostres besavis" i que s'ha de resoldre democràticament: "Mitjançant el diàleg, però no mitjançant la judicialització i la repressió".


La Pobla escombra l’Igualada (3-0) i fa ple al quinze\nDijous de 20:30 a 21 hores\ninici / notícies / La Pobla escombra l’Igualada (3-0) i fa ple al quinze\nPublicat diumenge 22 de Setembre de 2019 21:58\nEl filial del Nàstic guanya còmodament l’Igualada per 3 a 0 i aconsegueix la cinquena victòria en cinc jornades de lliga. Els grana treuen sis punts al Vilafranca, cinquè classificat\nTocats per una vareta. Així es troba el CF Pobla de Mafumet, filial del Nàstic de Tarragona. Els grana han guanyat aquesta tarda per 3 a 0 l’Igualada i tanca la cinquena jornada de lliga amb cinc victòries, sumant quinze punts de quinze possibles i liderant en solitari una classificació que deixa el cinquè lloc a sis punts de distància després de la derrota del Vilafranca d’avui contra el Granollers (1-3).\nLa Pobla no ha tardat gaire a obrir el marcador. Després d’un inici on l’Igualada ha donat un petit ensurt a l’àrea pobletana, els grana han obert la llauna en la primera ocasió clara. Molina s’ha plantat sol davant el porter visitant Albert Alfonso, aquest ha evitat la diana però l’esfèric ha arribat a un Caballero que ha engaltat un xut al pal llarg on ha aparegut Montero llançant-se a terra per posar la bota i enviar l’esfèric al fons de la xarxa. Era el minut 10 i la Pobla trencava el resultat inicial.\nDefensa visitant molt avançada\nL’Igualada ha decidit jugar amb la defensa molt avançada i els grana han intentat extreure profit. Montero intentava el segon gol des del centre del camp en el minut 30 però era Guiu qui, tres minuts després, anotaria el 2 a 0 aprofitant una centrada d’Óscar Gómez. Ha estat aleshores quan Arnau Riera ha agafat el protagonisme del matx. El porter de la Pobla ha evitat en el minut 38 el gol visitant de Llobet en un u contra u. En el minut 41, els pobletans cometia penal i Riera s’encarregava de desviar la pena màxima. I en l’acció posterior al penal aturat, una rematada a boca de canó de l’Igualada era rebutjada pel porter grana.\nEl segon temps no ha tingut història i ha estat ben plàcid per als pobletans. Sobretot després que Montero anotés el 3 a 0 en el minut 53 després d’un duel individual amb Albert Alfonso per la dreta de l’atac tarragoní. Ocasions per fer més gols no han faltat. Óscar Gómez ha pogut veure porteria en el minut 59 i Cissé ha gaudit d’un u contra u i un penal a favor que no ha pogut materialitzar. Sense patir gens ni mica, el CF Pobla suma la cinquena victòria de la temporada i tanca la jornada sent líder en solitari amb dos punts més que l’Hospitalet, segon. La pròxima cita, diumenge vinent a les 17.00 hores al camp del Peralada.\nRiera, Caballero, Domingo, Figueras, Cardona, Sanz, Tito (Teruel 66’), Montero (Karim 82’), Guiu, Molina i Gómez (Cissé 61’)\nAlfonso, Vicente (Hichem 69’), Pradas, Sansano, Solà, Just, González, Llobet, Castaño (Delgado 73’), Grifell i Nantez (Gulias 46’)\n1-0 / Montero (10’)\n2-0 / Guiu (33’)\n3-0 / Montero (53’)\nBernat Mas López, del comitè territorial del Vallès Occidental\nMatx corresponent a la jornada 5 del grup V de Tercera Divisió disputat a l’Estadi Municipal de la Pobla de Mafumet


Deivit Tustei: Els bars de la UVic. Notes per a un estudi detallat\nEls bars de la UVic. Notes per a un estudi detallat\nComenço una sèrie d’articles (cada vegada que dic que començo una sèrie d’articles, em ve un mal de cap tant terrible, que ho deixo sempre a la primera entrega) sobre els bars que envolten la Universitat de Vic. Tot tipus establiment té la seva guia de referència, i aquests bars no podien ser una excepció (no sé si aquesta guia serà una referència, però de moment serà la única). Així que després d’haver passat unes hores en uns i unes altres hores en uns altres, em disposo a col•locar —en un lloc discret— el meu petit grà de sorra en el món de la crítica de bars.\nCal dir que la Universitat de Vic no té cap bar al seu interior. Només alguna sala sinistre amb un parell o tres de màquines expenedores de begudes, menjar i preservatius, que no tenen cap mena de gràcia ni de confort. Això és així perquè des del trasllat de l’Escola Universitaria Balmes de la Plaça de l’Estudiant (al centre de la ciutat) a la ubicació actual del què actualment és la UVic (allà on fins fa quatre dies “tot eren camps”), algú o altre ha aprofitat l’avinentesa per anar obrint bars de tot tipus als locals del voltant. Deixant, doncs, que les lleis del mercat omplissin el buit que des de la mateixa institució ningú mai s’ha preocupat d’omplir (amb molt bon criteri, per cert), han aparegut una bona quantitat d’establiments.\nEls bars que envolten el campus Miramarges de la UVic (per ordre d’aparició baixant pel carrer Sagrada Família i tombant pel carrer Miramarges) són els següents: La Cantonada, Sagrada Família, L’Entorn, Miramarges, Fet Nostre, Magadan i Sobrevia. Començaré pel que per mi és el més antic i acabaré per on em sembli (si acabo, que ja els hi dic ara que no acabaré). N’hi ha algun del qual no podré dir-ne res, perquè, per causa d’alguna mena de força sobrehumana, no hi he entrat mai. N’hi ha d’altres dels quals en podré dir ben poca cosa perquè hi he entrat poc. D’algun, però, en podré parlar llargament. Això sí: no penso fer cap mena de treball periodístic per investigar dades que omplin els textos de veritats objectives tals com la data d’inauguració, la quantitat i qualitat de les mans pels quals han passat, o la seva viabilitat econòmica passada present i futura. Tot serà, tal com fan els bons crítics de les coses més banals, fruit de la més distorsionada de les percepcions personals.\nI amb aquesta patètica carta de presentació, començo.\nPrimera entrega: Sagrada Família. (l'entrada serà publicada a partir del moment en què tres persones m'ho hagin demanat via comentaris. Així fa com més gràcia i sembla que interessi a algú. Si no m'ho demana ningú, també ho publicaré igualment, que per alguna cosa ho he escrit.)\nPublicat perDeivit Tustei a 20:58\nEtiquetes de comentaris: bars, Els bars de la UVic, Universitat, UVic\nAnònim ha dit... 10 de juny de 2010 a les 21:05\n1 peticio ! jaja\nAnònim ha dit... 11 de juny de 2010 a les 0:07\nVa vaaaaa, que ens interessa molt això de la Sagrada Familia...porfa vaaaaa\nEl meu comentari pot valer per dos, que ho he demanat molt\nQuè va ser primer, el menjar o el follar?\nEls bars de la UVic (I) Sagrada Família\nEls bars de la UVic. Notes per a un estudi detalla...\nBruts i desgraciats


Caos a l'aeroport d'Amsterdam per una falsa alarma de segrest en un avió destí Madrid\nUn error tècnic ha provocat una falsa alarma de segrest d'un avió d'Air Europa a l'aeroport d'Amsterdam, el que ha desencadenat el desplegament d'un dispositiu policial i d'emergències a l'aeroport, segons han confirmat fonts de Globalia, grup al que pertany l'aerolínia. El vol havia de cobrir el trajecte entre Amsterdam i Madrid.\n#AirEuropaInfo Nos confirman que nuestro vuelo UX1094 podrá despegar en breve hacia Madrid.\nD'acord amb aquestes fonts, "s'ha tractat d'una falsa alarma provocada per un error tècnic i cap passatger ha patit el més mínim perill". Aquest error tècnic ha generat un gran caos en aquest important aeroport europeu.\nPel que sembla, la confusió s'ha originat quan des de l'aparell s'ha enviat "un senyal que no era" l'adequada i això ha generat la mobilització establerta per als casos d'emergència per segrestos. S’han desplegat efectius fortament armats de la policia holandesa.\nLa situació com "sospitosa a bord d'un avió"\nUn cop enviada aquest senyal erròniament, la policia es va mobilitzar i ha començat a investigar la situació com "sospitosa a bord d'un avió", alhora que els vehicles dels serveis d'emergència es van acostar a l'aeròdrom per una possible amenaça potencial a la població.\nAlgunes fonts havien assegurat que es podia tractar d'un segrest per part de tres persones armades amb ganivets, però en cap moment s’ha fet oficial aquesta informació. Finalment, tot plegat ha quedat en un ensurt.


Era una de les promeses electorals de Syriza com un pas per aprofundir en la democràcia\n3 min. Atenes 22/07/2016 10:54\n651x366 Un somrient Tsipras votant a les últimes eleccions. Un somrient Tsipras votant a les últimes eleccions.\nEl Parlament grec ha aprovat la nova llei electoral que elimina el 'bonus' de 50 escons per al partit guanyador d'uns comicis, una particularitat que en el passat garantia majories absolutes, quan en realitat els resultats electorals no l'havien donat.\nLa reforma va ser aprovada dijous a la nit amb els vots de la coalició de govern formada per Syriza i els nacionalistes Grecs Independents (ANEL), i també va obtenir el suport de centristes, comunistes i d'un diputat independent.\nNo obstant això, va ser rebutjada pel principal partit de l'oposició, el conservador Nova Democràcia (ND), i pels socialdemòcrates de Pasok i pel partit liberal To Potami, de manera que no va obtenir els 200 escons mínims que eren necessaris per poder aplicar-se ja en les pròximes legislatives.\nEls detractors van assegurar que eliminar aquest plus de 50 escons –en un parlament de 300 diputats– dificultaria enormement la formació d'un govern estable.\nAquest sistema de bonificació va facilitar en el passat que un partit pogués tenir la majoria absoluta amb tan sols un 35% dels vots.\nEn l'acalorat debat que va precedir la votació, el líder de Nova Democràcia, Kyriakos Mitsotakis, va retreure a Syriza el fet d'introduir una reforma que farà ingovernable el país.\n"Estan convençuts que en les properes eleccions patiran una derrota greu, i per això volen impedir que Nova Democràcia formi Govern… no són capaços de governar i volen imposar la ingovernabilitat al país", va dir Mitsotakis del primer ministre Alexis Tsipras.\nEncara que l'eliminació d'aquest 'bonus' era una part essencial del programa de Syriza, és cert que si se celebressin eleccions avui mateix, el partit d'Alexis Tsipras estaria lluny de guanyar les eleccions, de manera que no sortiria beneficiat del sistema vigent.\nLes enquestes actuals donen a Nova Democràcia un avantatge entre cinc i sis punts percentuals sobre Syriza.\nEn teoria, el nou sistema podria donar a Syriza la possibilitat d'intentar formar un govern des de l'oposició amb el suport d'altres partits.\nL'argumentari del govern\nTsipras va acusar per la seva part els detractors de la llei, fonamentalment els conservadors i el Pasok, que han liderat la immensa majoria dels governs des de la restauració de la democràcia al país el 1974, de ser inconseqüents votant en contra.\n"Ens critiqueu que vam presentar la llei [electoral] proporcional per raons tàctiques, i nosaltres sempre hi vam estar a favor", ha postil·lat Tsipras, que va recordar que els dos partits van canviar "diverses vegades" la llei electoral quan van governar.\n"La nostra proposta no és només una exigència de l'antiga de l'esquerra i altres forces, és un pas per aprofundir en la democràcia, és una demanda de la majoria de la societat, que vol establir la igualtat de valor de cada vot", va concloure el primer ministre Alexis Tspiras.\nLa veritat és que des de la caiguda de la dictadura dels coronels fins al 2012, Nova Democràcia i Pasok s'han anat alternant en el poder i els pocs governs de coalició que hi ha hagut han durat poc.\nNova Democràcia ja ha avançat que si guanya les pròximes eleccions, el primer que farà és revertir aquesta reforma.\nLa nova llei electoral rebaixa també l'edat de vot als 17 anys, dels 18 anys actuals, però no inclou el dret de vot per correu per als centenars de milers ciutadans grecs que viuen a l'estranger.\nA més, manté el llindar mínim del 3% de vots per accedir al Parlament.


El Brexit és un fet, els Britànics abandonen Europa | Blog inbestMe\nEl Brexit és un fet, els Britànics abandonen Europa\nBy Lorenzo Ippoliti 26 juny, 2016\nBrexit! Els Britànics abandonen la Unió Europea\nPer Lorenzo Ippoliti, Milà\nEls britànics han optat per abandonar la Unió Europea. Desafiant l’opinió dels experts, els economistes, els polítics i els banquers; afirmant la seva independència.\nLa votació ha desencadenat moviments extrems durant la nit. Els mercats de valors de tot el món s’estan desplomant. La lliura ha caigut més d’un 10% enfront del dòlar tocant el nivell més baix des de 1985. L’euro ha caigut també un 4% aquest matí, per les expectatives que això, ara, es converteixi en un problema europeu.\nEls agents del mercat van prendre una posició errònia, ja que van començar a apostar per la permanència fa uns dies, aparentment suportats per “sofisticades” enquestes privades encarregades pels “hedge funds”. El bany de sang per als especuladors amplifica els moviments del mercat ja que tothom estava tractant de sortir de les posicions incorrectes en una situació de baixa liquiditat. George Soros, el financer famós per haver “trencat el Banc d’Anglaterra”, apostant contra la lliura el 1992, quan es va estavellar fora del mecanisme de canvi, va advertir que una sortida d’Europa podria causar una caiguda de la lliura del 20% del seu valor.\nLa liquiditat s’ha reduït enormement en molts sectors i els mercats estan en una situació de fragilitat i més correlacionats que mai. Els bancs centrals intervindran per tranquil·litzar els mercats i enviaran missatges tranquil·litzadors apuntant que tenen un pla d’estabilització, possiblement coordinat a nivell mundial. El Banc d’Anglaterra ja ha emès una declaració: prendre “totes les mesures necessàries”. El Banc del Japó és probable que estigui preparat per proporcionar una base de suport a l’USD / JPY si baixa per sota de 100.\nEl primer ministre britànic Cameron acaba d’anunciar la seva renúncia. Continuarà com a primer ministre durant els propers tres mesos fins que el seu successor sigui elegit pel partit conservador. S’espera que el nou primer ministre sigui el que iniciï el procés de l’article 50 del Tractat de Lisboa, que regula la sortida d’un país de la unió. El Regne Unit i la UE tindran llavors dos anys a partir de la data de notificació per negociar l’acord de divorci. Pel que serà un procés llarg. Els tractats de la UE deixaran d’aplicar-se al Regne Unit quan s’arribi a l’acord de retirada.\nEls líders de la UE, probablement, voldran mostrar la seva posició de força contra el Regne Unit durant les negociacions per dissuadir altres països a abandonar. El president de la Comissió Europea Junker ja ha dit que “els desertors no seran rebuts amb els braços oberts”. És probable que el vot del Regne Unit ressoni com una campana d’alarma i que algunes mesures d’austeritat europees siguin més flexibles, per evitar els moviments d’independència a tot Europa per obtenir una major tracció, després del Brexit.\nCreiem que, des d’un punt de vista econòmic, la sortida no tindrà les conseqüències devastadores que ara mateix molts estan descrivint. El que serà més durador i de major impacte serà el significat polític i cultural del Brexit, i això és probablement el que espanta a la majoria de les autoritats europees, en un període en què la idea de la unitat europea es veu atacada des de molts fronts.\nLes nostres estratègies d’inversió amb una molt alta diversificació, estan dissenyades per comportar-se raonablement bé en qualsevol situació de mercat.\nLorenzo Ippoliti és un “proprietary trader” amb 20 anys d’experiència principalment en Forex i en el mercat creditici. Ha treballat per a alguns dels bancs d’inversió més importants d’Itàlia. Lorenzo té un MBA per la SDA Bocconi School of Management\nOn invertir en el 2017: categories d’actius\nBrexit, Trump, un any per recordar\nTrucs per sobrepassar la volatilitat d’una correcció, el teu pla\nAprendiendo de inversión con Jesús de TodoCrowdlending


Torrent farà demà la ronda de contactes per proposar nou candidat a la investidura tot i la negativa de la CUP\nLa decisió de la CUP de no investir Sànchez insta al president del Parlament a iniciar una ronda de contactes a partir de demà\nper Redacció diumenge, 4 de març 2018 - 22:44h\nEl revés de la CUP a Jordi Sánchez ha generat un nou capítol a la partida d’escacs entre els partits sobiranistes. La negativa de riera d’investir al número dos de Junts per Catalunya provoca també que Roger Torrent hagi de tornar a saltar a la palestra informativa.\nDesprés d’ajornar ‘sine die’ el ple d’investidura del passat febrer —havia de nomenar Carles Puigdemont— aquest torna al focus de la noticia. I és que la seva tasca, implica proposar un nou candidat a la investidura. En aquest sentit, doncs, Torrent farà aquest dilluns la ronda de contactes amb els líders o portaveus de tots els grups parlamentaris per tal d’intentar proposar un nou candidat a la investidura.\nUn a un, pel despatx\nDesprés de la renúncia de Carles Puigdemont, Torrent s’ha vist forçat a dur a terme aquest nou moviment de fitxes. Torrent farà passar pel seu despatx a tots els partits i això podria suposar el primer pas per convocar un nou ple i intentar fer president Jordi Sánchez.\nEl president del Parlament inicia aquesta ronda de contactes tot i que dissabte, 3 de març, la CUP va rebutjar l’oferta de Junts per Catalunya i ERC per investir Sánchez.\nJordi Sánchez en una imatge d'arxiu | Cedida\nJxCat instarà Torrent a convocar el ple d'investidura de Sànchez\nÉs el que assegura ‘El Nacional’. Fonts de Junts per Catalunya expliquen que demà, Elsa Artadi, reclamarà al president del Parlament, Roger Torrent, que convoqui el ple d'investidura, tot i que la decisió de la CUP.\nD’altra banda, si la iniciativa de Sánchez no prospera, Puigdemont podria tornar a ser el presidenciable. Caldrà estar atents, doncs, a les últimes hores.\nAL·LUCINA: La tensa entrevista entre Andrea Levy i un periodista de Rac1\nCUP Investidura Jordi Sànchez Roger Torrent


Inici > Rellegir “Arrels Cristianes de Catalunya” 25 anys després\nAquest dilluns 27 de desembre es compleixen els 25 anys de la publicació del document episcopal Arrels Cristianes de Catalunya. Narcís Jubany i Ramon Torrella eren els bisbes que lideraven l’Església Catalana el 1985 quan es va redactar el text més citat i amb més difusió de tots els escrits conjunts  dels bisbes catalans.\nUn punt central del document és el reconeixement de la consciència nacional de Catalunya, però el text té molts altres aspectes sobre el moment social i cultural del país. És el que podeu comprovar en la guia de lectura que aquest estiu va publicar  a CatalunyaReligió.cat el monjo de Montserrat Bernabé Dalmau. Una aportació que es pot trobar ampliada en el llibre 25 anys de les ‘Arrels Cristianes de Catalunya’ . Un lectura més que recomanable el dia que es compleixen els 25 anys de la publicació del document.\nAquest dilluns, l’arquebisbe d’Urgell Joan Enric Vives també comenta l’aniversari  en un article al diari Avui en el que recorda que “els bisbes de Catalunya hem refermat en moltes ocasions que [Arrels Cristianes] continua essent una doctrina social eclesial de referència i ben actual”.\nURL d'origen: https://www.catalunyareligio.cat/ca/articles/10643


La ruta dels barrancs | Hotel rural en Menorca Binigaus Vell\nEl nostre punt de trobada seran les quadres de l'Hotel, allí prepararem els cavalls per cavalcar a través del barrancs més importants de l'illa: Algendar, Trebalúger y Albranca.\nDegut a la gran quantitat d'aigua que en ocasions, porten els torrents que atravessen aquests barrancs, en molts trams ,el Camí de Cavalls deixa la costa per recórrer l'interior i aixi salvar les fortes pendents que provoquen aquests talls verticals.\nAixí doncs, tornarem a deixar momentàniament el Camí de Cavalls per arribar a les platges més boniques, salvatges i de més difícil accés: Escorxada, Fustam y Trebalúger. Aquests racons costaners amaguen petits tresors: cales de sorra blanca, aigües turquesa i pinedes generoses. L'accés tansols és posible per mar o a través d'aquest camí, així donçs en aquest recorregut, les vistes d'aquests petits paradisos són més que merescudes.\nMés tard, quant arribem a Cala Mitjana, aprofitarem per dinar.Després de reposar forces, reemprendrem el camí aquest cop però ens dirigirem a l'interior seguint pel Camí de Cavalls fins arribar a les quadres de l'Hotel rural Binigaus Vell.


El restaurant La Penyora tanca després de 40 anys però l'entitat cultural seguirà viva - Empordà\nEl restaurant La Penyora tanca després de 40 anys però l'entitat cultural seguirà viva\nEls responsables, Consol Ribas i Lluís Llamas, opten per finalitzar «el cicle» de l'establiment gastronòmic i sala d'art del carrer Nou del Teatre Els festivals Pepe Sales i El Patio continuaran amb els mateixos impulsors i «encara amb més força»\nTapi Carreras 15.02.2020 | 06:30\nConsol Ribas i Lluís Llamas, ahir, a l'establiment. marc mARTÍ\nConsol Ribas i Lluís Llamas, ahir, a l'establiment.\nEl restaurant La Penyora de Girona ha abaixat les persianes després de quaranta anys d'existència. Un establiment amb un subtítol molt clar: sala d'art. Un espai on es combinaven plats tradicionals i d'autor amb tocs francesos amb exposicions de tota mena: fotografia, pintura, collages.... «Ha estat com un cicle evolutiu», explica Lluís Llamas, un dels responsables del negoci, juntament amb Consol Ribas. «Un cicle que va començar en una època en què, per exemple, van entrar els socialistes a l'Ajuntament i el Diari de Girona va transformar-se i que acaba ara una nova etapa i amb l'impuls que farem a l'associació cultural», indica Llamas. Una associació que impulsa dos festivals: el Festival d'Art Independent Pepe Sales i el festival El Patio.\nLa Penyora va obrir el juny del 1979 al carrer Nou del Teatre, un vial que es batejaria com el carrer dels torrats, on convivien una barreja de tribus urbanes difícilment combinables avui en dia. El restaurant era un dels punts d'ebullició juntament amb altres establiments com ara Los Padules, que també va tancar no fa massa. En els darrers anys, el carrer ha anat reinventant-se amb nous models de negoci i bars innovadors. Però La Penyora resistia fins avui.\nEl mític gratinat de patates a la crema d'anxova, tan reclamat i que ara encara es feien per encàrrec, quedarà per a la història dels paladars que van tenir la sort de menjar-hi. Plats de tota la vida però també ceviches o productes orientals. Tot plegat, regat amb nits de fires, tertúlies organitzades i espontànies, cicles de xerrades i macrofestivals.\nLluís Llamas vol deixar clar que la decisió de tancar el local «és 100% personal». No hi ha cap pressió de ningú, ni cap altre argument que tancar un cicle però mantenir viva la flama de l'associació cultural. De fet, afirma que ho deixem quan encara estan «a dalt de tot». Hi han passat multitud de gent anònima i de coneguda: Pep Guardiola, Marc Gasol, Albert Serra, Paco Rabal o Victoria Chaplin, entre d'altres.\nPel que fa a l'associació, asseguren que ara encara tindrà «més empenta i més força» perquè tindran més temps per dedicar-s'hi. El Festival d'Art Independent Pepe Sales porta setze edicions i el festival El Patio, que visita presons de manera itinerant, en porta tretze. Ara aquest reimpuls tot apunta que pot ser per molts anys més.


Maite-Patch: Alguns treballs....\nA veure si sé insertar vàries imatges d'alguns treballs. La primera, és un quilt que estic fent pel meu marit, per a què les seves migdiades siguin més gustoses. La segona, és una capsa que va fer un dels meus fills per a la classe de tecno. La vaig trobar bonica i li vaig fer la foto amb els estris de cosir. La tercera, és un detall del Sampler: el meu primer treball. En vaig quedar molt orgullosa!\nPublicado por Maite en 10:46


Juny de 2019 – esporqueret\nSANT MARTÍ SACALM i EL FAR\nPassejada per un fons marí trepitjant nummulits …\nSom a l’altiplà de la Catalunya interior conegut com el Cabrerès o Collsacabra. La nostra idea és fer una passejada amb ulls geològics per les cingleres del nord d’Osona per veure els relleus esglaonats que formen la Serralada transversal, des del Far a Girona. Continua la lectura de “SANT MARTÍ SACALM i EL FAR” →\nPublicat el Juny 18, 2019 Març 30, 2021 per esporqueretPosted in Catalunya, Geologia, Natura, TrescDeixa un comentari\nA la part nord de la Conca de Barberà, a cavall entre l’Urgell i la Segarra, les Obagues del Riu Corb conformen un espai natural amb un microclima molt especial. Val la pena gaudir d’una caminada entre vegetació submediterrània i eurosiberiana en un enclavament dins el secà de clima continental. Continua la lectura de “LES OBAGUES DEL RIU CORB” →\nPublicat el Juny 3, 2019 Març 30, 2021 per esporqueretPosted in Botànica, Catalunya, Natura, TrescDeixa un comentari


Soferta remuntada de l'Spar Girona per desfer-se del Cadí a Fontajau (86-83) - Diari de Girona\nSoferta remuntada de l'Spar Girona per desfer-se del Cadí a Fontajau (86-83)\nL'equip d'Alfred Julbe ha arribat a perdre de 15 a la segona part (29-44) però dos triples d'Araújo i els tirs lliures de Vasic sentencien al final\njordi roura girona 11.02.2021 | 20:49\nSoferta remuntada de l'Spar Girona per desfer-se del Cadí a Fontajau (86-83) David Subirana/Uni Girona\nL'Spar Girona ha protagonitzat una espectacular remuntada en el derbi de la Lliga Femenina contra el Cadí. Les gironines, que al segon quart havien arribat a perdre de 15 (29-44), han acabat tombant l'equip pirinenc gràcies a una clara millora a la segona part. Dos triples de María Araújo a menys d'un minut i mig pel final semblaven haver dinamitat el partit, però encara faltava veure un triple d'Etxarri i una cistella de Dornstauder per arribar als últims segons amb 84-83. Vasic ha acabat sentenciat des del tir lliure (86-83).\nUn triple de Ferrari a poc més de sis minuts del final posava l'Uni per davant per primera vegada (72-70) en un partit que al segon quart les gironines havien arribat a perdre de 15 (29-44). Era un altre dels esgraons de la soferta remuntada que l'equip d'Alfred Julbe ha protagonitzat aquesta tarda contra un Cadí que ha competit de tu a tu amb l'Uni, però que no ha pogut endur-se la victòria. Reisingerova, a 4.37, posava les locals tres amunt (76-73) i obligava al Cadí a aturar el partit. Vasic ha fet tot seguit el 78-73, amb només tres minuts per davant. Però un triple de Raventós mantenia el Cadí (78-76), que arribaria a empatar de nou a 2.20 (78-78). Ha aparegut aleshores Araújo, amb dos triples seguits, que han semblat dinamitar el partit a poc menys d'un minut pel final. El Cadí ha fet un parcial de 0-5 (84-83) però l'Uni ha sabut mantenir l'última posessió rebent un parell de faltes (no estava en bonus) abans que Vasic sentenciés, aleshores sí, des del tir lliure.\nAmb la pivot visitant Dornstauder marcant diferències (només Reisingerova de l'Uni li podia seguir el ritme), el Cadí ha sigut l'amo de la primera part, gaudint d'un màxim avantatge de quinze punts. Però en la represa, i poc a poc, l'Spar Girona ha anat retallant el marge. Aviat s'ha arribat a posar a sis (46-52) i malgrat que les pirinenques vivien dels triples de Pujol i Mestres, el partit feia una altra pinta, molt més favorable per als interessos locals. Un triple de Ferrari deixava l'Uni quatre per sota abans dels últims deu minuts. I allà, de sortida, Labuckiene aconseguia empatar el partit (65-65) i que tot tornés a començar. Li ha costat un imperi, però finalment l'equip gironí ha acabat guanyant de tres (86-83) un partit que per moments ha tingut perdut,


TRÀGIC: Pol, el jove esportista de 19 anys que ha mort en l'accident de l'N-340\nEn fer un canvi de sentit prohibit, va col•lidir amb un altre cotxe i les seves ocupants, Núria i Conchi, també van perdre la vida\nper Elena López diumenge, 26 de gener 2020 - 15:40h\nPol, Núria i Conchi són les tres víctimes mortals de l’accident de trànsit ocorregut a l'N-340, al terme municipal de Vallirana (Baix Llobregat), aquest dissabte 25 de gener al migdia. El primer era el conductor del cotxe que, segons van informar els Mossos d’Esquadra, va fer un canvi de sentit prohibit, col·lidint frontalment amb un segon vehicle, en el qual viatjaven les altres dues víctimes mortals que eren cunyades i van perdre la vida hores més tard a l’Hospital Vall d’Hebron i a l’Hospital de Bellvitge.\nPol, estudiant d’infermeria i nedador\nPol era un jove de 19 anys, estava estudiant infermeria i era jugador del primer equip de waterpolo del CN Vallirana, segons ha avançat ‘el Caso’. A més a més, destaquen que era molt conegut al club esportiu i que sempre era molt puntual a l’hora de participar en totes les activitats de l’equip, el qual actualment es troba en tercera posició en la lliga de waterpolo catalana.\nÉs més, un dels seus amics ha explicat al citat mitjà que Pol era «motivador» per naturalesa i «sempre estirava del carro» a l’equip de waterpolo. També ha afirmat que sempre «volia estar amb els seus amics i la seva família», fent-los «somriure» cada vegada que ho necessitaven i ha assegurat que «era una de les millors persones del món».\nArran del tràgic accident, l’Ajuntament de Vallirana, d’on eren veïns Pol i Núria, de 54 anys, ha decretat tres dies de dol; Conchi, de 51 anys, era veïna d’Esplugues de Llobregat. A més, el club esportiu també ha mostrat el seu dol i ha suspès totes les activitats programades per aquest diumenge. Cal destacar que en el que portem de 2020 ja són set les víctimes mortals registrades a les carreteres catalanes.\nPerque no us informeu bé de les coses i deixeu de culpabilitzar al noi? Prou pena ténen totes tres families. El noi va patir un ictus segons ha determinat l'autopsia. No va fer pas un canvi de sentit prohibit. Una mica més de rigos, coi. Que hi ha moltes persones que pateixen


Adjudicacions provisionals d'estiu: Prou improvisacions! - CCOO Edu Cat Central\nHome / CCOO Educació Pública / IFTTT / Adjudicacions provisionals d'estiu: Prou improvisacions!\nAdjudicacions provisionals d'estiu: Prou improvisacions!\nAhir dimecres a la mesa sectorial el Departament anunciava que, davant la dificultat de cobrir substitucions de les especialitats de Matemàtiques, castellà i català a secundària, les adjudicacions d’estiu inclouran la possibilitat que funcionaris de carrera del cos de mestres degudament habilitats puguin impartir aquestes especialitats a 1r i 2on d ESO.\nLa previsió d’aquestes places passarà per que el personal docent manifesti el seu interès a accedir i per una posterior entrevista que realitzarà la direcció en la fase prèvia de les adjudicacions. Si aquest mecanisme no aconseguís proveir la plaça, es faria pel procediment ordinari.\nA CCOO ens ha sorprès la novetat d’incorporar mestres a places no cobertes de secundària però ja es veia venir. Creiem que aquesta mesura excepcional que ara es veuen obligats a portar a terme respon a una mala gestió de la borsa. CCOO sempre hem exigit l’obertura de la borsa a totes les especialitats i de manera permanent. A més a més, el Departament ha endurit la normativa de la gestió de la borsa el que ha provocat que molta gent quedi exclosa(per exemple la impossibilitat de congelar el número de la borsa per motius de feina, entre d’altres).\nSi vols estar informat del procés d’adjudicacions provisionals d'estiu i saber com s'ha de realitzar, si vols rebre avisos dels terminis de presentació de sol·licituds i la publicació dels resultats, si vols saber quins seran els requisits dels perfils de les places específiques... Omple el següent formulari i rebràs puntualment tota la informació referent a aquest procés. A més podràs fer consultes concretes de la teva situació.\nfrom CCOO Educació Pública https://ift.tt/2F0t7f3\nAdjudicacions provisionals d'estiu: Prou improvisacions! Reviewed by Angel Benito on d’abril 19, 2018 Rating: 5


CALPA, artesania i disseny de Barcelona – Barcelona Shopping Line\nCalpa Barcelona és una botiga de marroquineria artesana de pell on es realitzen dissenys propis de bosses, motxilles i carteres de pell. Entre els seus productes principals es troben les bosses amb el disseny del panot modernista de Barcelona, l’obra d’art no arquitectònica més emblemàtica d’Antoni Gaudí. Un altre dels seus nous productes són les bosses i carteres amb gravat de l’Eixample de la ciutat.\nLa seva filosofia es basa en oferir un producte d’alta qualitat amb dissenys propis. Els seus articles són dissenyats i fabricats a Barcelona, elaborats en pell per petits tallers artesanals.\nMés info: calpabarcelona.com


Alaquàs prepara moltes activitats per la seua XXII Festa de la Primavera\nInicio L'Horta Sud Alaquàs Alaquàs prepara moltes activitats per la seua XXII Festa de la Primavera\nAlaquàs celebrarà el pròxim dissabte 13 de maig la XXII Festa de la Primavera d’Alaquàs, una de les activitats tradicionals i amb èxit d’Alaquàs donat l’alt índex de participació de la ciutadania. Milers de persones: associacions, entitats i veïns i veïnes participen i s’involucren cada any en aquesta jornada dividida en tres espais: infantil, jove i solidari, format per la Diada Solidària i el Joc Solidari.\nLes activitats s’iniciaran amb la benvinguda de tot l’alumnat participant en una nova edició del Joc Solidari organitzat per la Comissió Solidària. El seu inici tindrà lloc a les 10 hores. Es tracta d’una de les activitats centrals dins dels projectes de cooperació internacional posats en marxa per l’Ajuntament d’Alaquàs i que està organitzat conjuntament amb la Comissió Solidària.\nL’objectiu d’aquesta activitat és recaptar fons per a projectes que aniran destinats a països del tercer món i consisteix en ensenyar els xiquets i xiquetes, a través de proves i jocs, les diferències que hi ha als cinc continents. Els participants d’aquest Joc Solidari juguen per aconseguir diners que cada centre destina a un projecte seleccionat i respecte al qual s’ha treballat prèviament a les aules.\nA les 11 hores del matí començarà la tradicional Diada Solidària, una seguida d’activitats solidàries, venta de productes i tallers i la possibilitat de menjar al parc una ració de paella solidària amb beguda amb l’aportació de 3 euros. La repartició de les racions s’efectuarà a les 14 hores de la vesprada. Els diners obtinguts a aquestes activitats aniran destinats a l’organtizació SETEM.\nAlhora s’iniciaran les activitats de l’espai infantil i jove en les que participaran nombroses associacions i entitats d’Alaquàs. En aquest espai s’oferiran tallers d’oci i manualitats, maquillatge, atraccions, conta contes, competicions esportives, regals i degustacions gastronòmiques.\nA partir de les 12 hores es donaran a conèixer els participants del Joc Solidari, que arreplegaran els xecs simbòlics amb els que col·laboren en diferents projectes de cooperació internacional. Pel que fa als projectes, el col·legi Ciutat de Cremona destinarà enguany la seua ajuda a l’Associació Cultural, Social i Empresarial HispanoAmericanos, el col·legi Vila d’Alaquàs la destinarà a Gent Solidària de l’Horta Sud, el González Gallarza ho farà a Globamón; el Bonavista a la Fundació Vicent Ferrer, el Sanchis Almiñano col·laborarà amb De mi casa a tu casa, el col·legi Madre Josefa Campos destinarà la seua ajuda a l’Associació Solidària Madre Josefa Campos i el col·legi Mare de Déu de l’Olivar contribuirà amb els seus diners amb la delegació d’Alaquàs de Mans Unides.\nEn la jornada es donarà a conèixer l’acta del lliurament dels premis XXXIV Concurs de Plàstica i Literatura Infantil El Teuladí 2017. A continuació, hi haurà exhibicions canines a càrrec de la Policia Local d’Alaquàs i un concert ofert per de la Banda Juvenil de la Unió Musical d’Alaquàs\nArtículo anteriorEl IV Certamen de Tuitrelatos de Hortanoticias ya tiene finalistas: @Marbrezo, @lacontaok, @cvidali, @SomSomni y @nereaCDA\nArtículo siguienteLos Planetas acercan los sonidos del Sacromonte a Valencia


2.000 persones es manifesten a Barcelona per l'alliberament dels tres detinguts de Torà - Torà online\nUnes 2.000 persones, segons els organitzadors, s'han aplegat a Barcelona per exigir la nul.litat de tot el procés que fa dos mesos es va iniciar contra tres joves de la localitat lleidatana de Torà.\nLa manifestació, organitzada per Alerta Solidària, ha recorregut els carrers de la capital catalana des de la plaça Universitat fins a Sant Jaume. Durant el recorregut no s'han registrat incidents tot i que hi ha hagut moments de tensió quan la comitiva ha passat per davant la comissaria de la Policia Nacional a Via Laietana.\nLes organitzacions de defensa dels drets humans denuncien que fa dos mesos que els tres joves de Torà van ser detinguts i que encara continua sense resoldre's el seu cas. Un dels portaveus d'Alerta Solidària, Martí Mayoral, ha criticat que l'anunci de traslladar-los a la presó de Ponent es va fer quatre dies abans de les eleccions i que, evidentment, no s'ha complert.\nAlerta Solidària ha assegurat que l'única manera de traslladar-los a Lleida és que es resolgui el recurs que fa més de 50 dies que Garzón té a les seves mans. Si no hi ha una resposta positiva aviat, els familiars dels tres joves presentaran una ampara constitucional a finals de la setmana vinent.\n( Font Diari Segre digital)\nEtiquetes: detinguts torà accions suport barcelona\nLectures: 590 Darrera: 13.05.2022


SERÀFICS d'Arenys de Mar\nDEL CENTRE MORAL d'Arenys de Munt\nTítol: RED PONTIAC\nDiumenge, 16 d'octubre del 2016\nDues patates grillades\nLa Maite i la Loures, són dues mares granadetes. Superen la quarentena i tenen fills petits. Estan assegudes en un banc d'un parc i es veuen gairebé cada dia. La Maite és policia local i la Lourdes, mestressa de casa. L'una tracta l'Arnau, el nen, a crist. L'altra té cura de l'Armengol amb suavitat (excessiva?). L'una és excèntrica, fogosa. L'altra és tímida, púdica. Però són dues dones que intenten sobreviure al món d'avui amb armes diferents i que ens fan passar una molt bona estona.\nTítol: MATEM ELS HOMES\nDes de una mena de sala d'actes d'un específic recinte psiquiàtric-hospitalari, quatre dones ens conten com directament o indirectament han causat la mort d'un home, però per damunt de tot ens conten el motius del perquè ho van fer.\nL'historia s'amaga arrere de aquestes morts: abusos, maltractes, prostitució.\nUna teràpia on elles confessen els seus crims al públic i al públic li pertoca fer jutge, o pot ser que siguin elles les que jutgin al públic...\nGrup de Teatre ELS SERÀFICS\nTots els homes van al darrere de Mirandolina, l'hostalera: el marquès de Quatrecases, un noble més pobre que una rata, el comte de Flordalba, que té molts diners però gens de glamour , i fins i tot Fabrici, el cambrer de l'hostal. La noia els riu les gràcies a tots perquè li interessa per al negoci, però no pensa pas a casar-se.\nTambé s'està a l'hostal el cavaller de Ribaesquerpa, un home malcarat que no vol saber res de dues dames que amaguen un secret, i menys encara de l'hostalera. Mirandolina se sent ofesa i es proposa d'enamorar-lo… i comencen els embolics.\nGrup de EL TRAMVIA\nTítol: ON HI MENGEN DOS HI MENGEN TRES\nÉs una obra de teatre que les tres històries que us presentem, passen a l'habitació d'un hotel on s'hi allotgen uns nuvis en la seva nit de boda.\nLa primera història; SET VEGADES SET , en Fabi i l'Agnès una parella una mica tímids i potser amb una manera de fer d'un altres temps, es troben que no saben per un començar, i potser necessiten ajuda externa.\nLa segona; UNA NÚVIA MOLT COMPRENSIVA , l'Aurora i en Frederic reben una trucada en la seva nit de nuvis que tirarà per terra tots el plans de la parella. En el que ella en sap treure partit.\nI per últim tindrem EL CAS DEL LLADRE HONRAT , com pot un nuvi deixar la seva dona sola en la nit de nuvis, potser que t'entrin a robar i la núvia es confongui.\nDiumenge, 22 de gener del 2017\nACR "PERE COT"\nTítol: L'HERENCIA DEL SENADOR\nAutor: Josep Clapés\nEn Xan, la Mamen i la Duli son tres germans fills d'un senador franquista que en morir s'han de repartir l'herència procedent dels tripijocs del pare.\nPer poder fer efectiu el repartiment, el notari els diu que han de passar una petita prova cadascun d'ells. La senyora Puntunet '' querida " del senador, ha de avaluar si han passat la prova satisfactòriament\nTítol: SORTIR DE L'ARMARI\nAutor: Francia Veber\nFrançois Pinyó és un avorrit contable d'una fàbrica de condons i altres productes de cautxú en la qual ha treballa durant vint anys ignorant per la cap del seu departament, vexat pel cap de personal i marginat per tots els seus companys. Pel que sembla, també la seva timidesa i escassa iniciativa han provocat que la seva dona l'abandoni, i els seu fill adolescent no el vulgui veure. Un dia rep la desagradable notícia que serà acomiadat per una reducció de personal, però quan estava a punt de suïcidar-se, un veí desconegut i inesperat li suggereix una manera d'evitar l'acomiadament: si es confessa homosexual, l'empres no l'acomiadarà, per evitar ser acusat de discriminació. L'estratègia canviarà moltes coses a la vida de Françoise.\nAutor: Niel Simon


Temporades: 1961 – Fórmula 1 en Català\nDotzena temporada del mundial de Fórmula 1.\nCampió del món de pilots: Phil Hill (Estats Units)\nPuntuació: 9-6-4-3-2-1. (5 millors resultats). Als constructors només sumava el millor pilot de cada marca i la victòria valia 8 punts.\nEls principals canvis per a l’any 1961 van ser deixar de comptar les 500 milles d’Indianàpolis com a prova del mundial de Fórmula 1 i la reducció de la cilindrada del motor de 2500 cc a 1500 cc.\nSorprenentment, tot i que Enzo Ferrari no hi acabava de creure en el motor a darrere, va ser la seva Scuderia qui va estar més preparada, dominant el mundial de manera notable amb el 156 “naso di squalo” (morro de tauró).\nEls protagonistes de la temporada varen ser l’estatunidenc Phil Hill i l’alemany Wolfgang von Trips. Arribant a Monza ja podien decidir el títol, i von Trips era líder amb 33 punts, 4 més que Hill. L’alemany va fer la pole i en tenia prou amb un tercer lloc, però a la segona volta, arribant a la Parabolica, no va adonar-se de que tenia el Lotus de Jim Clark al costat. El Ferrari va virar cap a l’esquerra xocant contra una tanca de xarxa metàl·lica i bolcant de retorn a la pista, mentre el Lotus feia birolles. Clark no es va fer res, però von Trips i quinze espectadors van morir a resultes de l’accident.\nHill va guanyar la cursa i el títol, però no hi va haver celebració ni Ferrari participà a l’últim GP. El californià és encara l’únic home nascut a Estats Units en haver estat campió del món (Mario Andretti va arribar a Amèrica amb 15 anys).\nL’únic que va fer front a Ferrari va ser Stirling Moss, de nou amb un Lotus de l’equip privat de Rob Walker, aconseguint dues grans victòries a Mònaco i Nürburgring. Les altres victòries de l’any les van aconseguir l’italià Giancarlo Baghetti a França (en el seu primer gran premi) i l’anglès Innes Ireland al GP d’Estats Units on Ferrari no hi va ser. La d’Ireland va ser la primera victòria de l’equip Lotus oficial, però Colin Chapman el faria fora de l’equip de totes maneres, a final de temporada.\nEls campions de 1960, poca cosa. Cooper va sumar només 14 punts i Jack Brabham només 4. Però l’australià ja pensava en nous reptes…\nHill al Caracciola-Karussell del Nürburgring.\n14/5 MO Moss (Lotus) Moss (Lotus) Moss (Lot)/Ginther (Fer)\n22/5 NL P. Hill (Ferrari) von Trips (Ferrari) Clark (Lotus)\n18/6 B P. Hill (Ferrari) P. Hill (Ferrari) Ginther (Ferrari)\n2/7 F P. Hill (Ferrari) Baghetti (Ferrari) P. Hill (Ferrari)\n15/7 GB P. Hill (Ferrari) von Trips (Ferrari) Brooks (BRM)\n6/8 D P. Hill (Ferrari) Moss (Lotus) P. Hill (Ferrari)\n10/9 I von Trips (Ferrari) P. Hill (Ferrari) Baghetti (Ferrari)\n8/10 US Brabham (Cooper) Ireland (Lotus) Brabham (Cooper)\n-Pole positions: 4 (P. Hill 5, Moss 1, Brabham 1, von Trips 1)\n-Primera fila: 10 (P. Hill 5, Ginther 4, von Trips 4, G. Hill 3, Brabham 2, Moss 2, Ireland 2, Bonnier 2, Clark 1, Gendebien 1, R. Rodríguez 1)\n-Victòries: 5 (von Trips 2, Moss 2, P. Hill 2, Baghetti 1, Ireland 1)\n-Voltes ràpides: 7 (P. Hill 2, Ginther 2, Brabham 1, Moss 1, Clark 1, Brooks 1, Baghetti 1)\n-Podis: 10 (P. Hill 6, von Trips 4, Gurney 3, Ginther 3, Moss 2, Clark 2, McLaren 1, Ireland 1, Brooks 1, Baghetti 1)\n-Voltes liderades: 10 (von Trips 156, Moss 132, P. Hill 94, Ireland 42, Brabham 28, Ginther 23, Baghetti 7, Gurney 4, Gendebien 3, Bonnier 1)\n-Pole positions: 4 (Ferrari 6, Cooper 1, Lotus 1)\n-Primera fila: 5 (Ferrari 15, Lotus 3, Cooper 2, Porsche 2, BRM 1)\n-Victòries: 2 (Ferrari 5, Lotus 3)\n-Voltes ràpides: 4 (Ferrari 5, Lotus 2, Cooper 1, BRM 1)\n-Podis: 5 (Ferrari 14, Lotus 5, Porsche 3, BRM 1, Cooper 1)\n-Voltes liderades: 4 (Ferrari 283, Lotus 174, Cooper 28, Porsche 5)


Taller de redacció de convocatòries per WhatsApp i per correu electrònic\nOrganitza: Servei Lingüístic de CCOO de les Comarques Gironines\nEl Servei Lingüístic organitza el Taller de redacció de convocatòries per WhatsApp i per correu electrònic, dirigit a responsables de Comunicació i a totes les persones que redacten algun tipus de convocatòria. La sessió, que serà impartida per Tona Codina, especialista en comunicació comercial, té com a objectius donar a conèixer les particularitats de les dues eines —WhatsApp i correu electrònic—, aprendre a seleccionar la informació que cal transmetre, generar missatges eficaços i dotar-los de persuasió, formalitat i correcció.\nLa primera part serà teoricoexpositiva i inclourà exercicis pràctics, i a la segona es redactarà un text final individual i se’n farà la posada en comú i la valoració global. La formadora crearà material didàctic específic per a l’àmbit sindical.\nLes persones interessades han d’enviar un correu electrònic a sl@ccoo.cat, indicant el seu nom i cognoms, el seu càrrec o funció i l’estructura a la qual pertanyen, abans del 23 de novembre del 2018.\nPerfil professional de la formadora:\nTona Codina és llicenciada en Publicitat i Relacions Públiques (UAB 1995), màster en Guió (UAB 2000) i postgrau en Guió de Televisió per a Programes d’Entreteniment (UPF 2009). És especialista en comunicació comercial i publicitària i en creativitat aplicada al màrqueting directe i digital.\nDes del 2012 és professora a l’escola de negocis IEBS SCHOOL. També és formadora de comunicació i atenció al client per a empreses i emprenedors a la Diputació de Barcelona, Barcelona Activa i CECOT.\nTé una trajectòria de més de 18 anys com a creativa en agències de publicitat multinacionals i departaments de màrqueting a empreses de distribució, i com a guionista de televisió a la productora El Terrat.\nPl. del Rei 11, Barcelona\nExposició: Miguel Núñez a Barcelona. Entre la revolució i el desig\nVia Laietana 16, Barcelona\nExposició: República. Valors republicans, valors de futur\n17.00 Mobilitzacions a CaixaBank\nCommemoració del Dia Internacional de la Salut i la Seguretat en el Treball a CCOO de les Terres de Lleida


Sembla que la postura de la Xina respecte al blockchain s’ha tancat completament. A mesura que els preus de les criptografies es van disparar l’any passat, la màquina de mitjans estatal xinesa estava en plena explosió contra qualsevol cosa relacionada amb els criptos. Blockchain era a la seva llista d’èxits, però ara sembla que el Partit Comunista Xinès està 100% darrere dels programes de desenvolupament de blockchain liderats per la Xina..\nAquesta setmana l’editorial China’s People’s Daily ha publicat un llibre anomenat, “Blockchain: una guia per a funcionaris”. El llibre és una introducció sobre què és blockchain i què pot significar per al desenvolupament tecnològic en nombroses àrees. El diari del poble va afirmar que l’objectiu del llibre és ajudar els funcionaris del govern xinès a conèixer blockchain, però el subtext és molt clar; La Xina s’està recuperant en un espai que podrien haver dominat directament.\nEl cap de People’s Daily, Ye Zhenzhen, va escriure a Blockchain – A Guide for Officials:\n“El major impacte de la cadena de blocs rau en el seu mecanisme d’operació … que busca aconseguir un consens com a forma de governar una comunitat. Ens ofereix un nou angle per pensar i resoldre diferents problemes “.\nAquesta és una declaració interessant d’un dels portaveus més grans de la política oficial xinesa. La Xina és, en essència, un estat de partit únic que fa complir el seu poder amb mitjans totalitaris i que no permetrà gaire la dissidència pública. El DLT ja ha estat utilitzat pels ciutadans xinesos per exposar la corrupció i les pràctiques perilloses que el govern xinès ha intentat tapar. A mesura que la tecnologia blockchain es popularitzi, aquestes funcions seran més fàcils d’utilitzar.\nLa Xina pot no tenir cap opció\nEn molts aspectes, Hong Kong és un anacronisme. La democràcia representativa que va sobreviure a la transferència a la Xina és diametralment oposada al model polític controlat de dalt a baix que utilitza el Partit Comunista Xinès. La recent Revolució Umbrella és una prova dels dolors creixents que experimenta la Xina en intentar integrar un centre financer mundial en un sistema polític que ha canviat notablement des dels temps de Mao i la Revolució Cultural..\nAvui, la Xina intenta estendre el seu abast econòmic d’un extrem a l’altre d’Euràsia, i la nova tecnologia ja està assumint un paper de lideratge en la Iniciativa de la Via i el Cinturó. L’Autoritat monetària de Hong Kong (HKMA) va anunciar recentment que treballaria amb alguns dels bancs més grans del món per posar en línia un sistema de finançament comercial basat en blockchain. La plataforma que utilitzen va ser dissenyada pel grup Ping An i ja està en funcionament a la Xina continental.\nEls avantatges que la plataforma de Ping-An crea per a gairebé tothom de la cadena de subministrament són substancials. No només es dóna als principals bancs un nivell de supervisió molt superior, sinó que les empreses més petites poden accedir al finançament comercial. El problema real del Partit Comunista Xinès és que la cadena de blocs és inherentment resistent a la censura i, un cop creat un registre, és gairebé impossible “tapar-lo”.\nPrincipals avantatges per al comerç i la transparència\nA finals del mes passat va sortir a la llum això Censors d’Internet xinesos eliminaven les notícies sobre vacunes que aparentment no eren segures. Tot i que els censors xinesos van poder desfer-se de les mencions de les vacunes tòxiques a les plataformes web i de missatgeria habituals, un usuari intel·ligent de criptografia va enviar una transferència de 47 cèntims amb tota la notícia adjunta. Els censors no es podien desfer de la història i ara la pot veure qualsevol que sàpiga utilitzar els cryptos.\nNo és sorprenent que les principals empreses xineses com Alibaba busquin la cadena de blocs per obtenir registres de la cadena de custòdia. Les cadenes de subministrament xineses són altament vulnerables a la falsificació. Els productes alimentaris de gamma alta com la vedella australiana se substitueixen habitualment per vedella de menor qualitat i els consumidors es queden amb un producte que ningú coneix molt. Les plataformes de seguiment de blockchain poden canviar tot això, però amb la transparència que creen es produeix la incapacitat de l’Estat per intervenir i reescriure la realitat.\nTenint en compte la rapidesa amb què es desenvolupen les plataformes blockchain, pot ser que el Partit Comunista Xinès no hagi decidit acceptar blockchain, simplement no han tingut cap altra opció. Resistir al desenvolupament de blockchain probablement deixarà als obstaculitzats a la mercè d’aquells que fan que el blockchain sigui una prioritat. De moment, les criptos encara estan prohibides pel Partit Comunista Xinès, però, igual que la seva postura sobre blockchain, això podria canviar en qualsevol moment.


Els treballadors de Catalunya Ràdio no estaran representats al consell assessor de la CCMA\nEl comitè d'empresa denuncia que ningú els va informar que el termini per presentar candidats s'acabava dilluns passat\nARA Barcelona 19/07/2012 13:07\nEls treballadors de Catalunya Ràdio no tindran cap representant al consell assessor de continguts i programació, l'òrgan que orienta la Corporació Catalana de Mitjans Audiovisuals (CCMA) en aquestes matèries. Segons denuncia en un comunicat el comitè d'empresa de l'emissora, aquesta absència es deu al fet que "cap responsable polític s'ha posat en contacte amb els treballadors de Catalunya Ràdio" per informar-los que la nova composició de l'organisme s'havia d'aprovar al Parlament durant aquesta setmana. "Fins divendres no ens vam assabentar, i va ser per casualitat, que dilluns a primera hora s'acabava el termini per presentar-hi candidats", lamenta el comitè.\nLa llei obliga que el consell –format per 16 membres que no reben cap remuneració– inclogui representants dels treballadors de la CCMA, i la nota del comitè recorda que "en anteriors legislatures sempre s'ha respectat que en formessin part un treballador o treballadora de TVC i un altre de Catalunya Ràdio".\nPer això, els treballadors de l'emissora manifesten "el seu desacord per la manera en què s'ha dut a terme el procés", critiquen la "falta de transparència" i la "precipitació" i es pregunten "per què ningú s'ha preocupat que els treballadors de Catalunya Ràdio n'estiguessin assabentats". La nota afegeix que el comitè "no entén" que el consell que "ha de fer informes sobre els continguts i la programació" de l'emissora no estigui format per "cap persona que treballi a Catalunya Ràdio", i assegura que se senten "ignorats" i "discriminats".


Bones notícies d'última hora sobre la Covid-19 a Catalunya: Baixada a les UCI\nGairebé 550 persones estan aïllades a la Seu d'Urgell per estar en contacte amb positius | Cedida\nEl risc de rebrot baixa als 381 punts i l'Rt es manté en 0,76 en una jornada amb 2.392 nous positius\nEl darrer balanç registra 50 morts i una reducció en la pressió assistencial, amb 21 pacients menys a l'UCI\nper Júlia Navarro dijous, 19 de novembre 2020 - 10:31h\nEl risc de rebrot segueix en descens a Catalunya i retrocedeix 9 punts en les últimes 24 hores, situant-se en els 381, segons l'última actualització del Departament de Salut. La velocitat de propagació, l'Rt, es manté per tercer dia en 0,76, mentre que la incidència a 14 dies cau lleugerament fins a 535,34 —ahir era de 546,15. En paral·lel, s'han declarat 2.392 nous casos confirmats per PCR o test d'antígens (TA), fins als 294.800 des de l'inici de la pandèmia.\nEl 8,44% de les 152.298 proves realitzades durant la darrera setmana han donat positiu. La dada negativa una jornada són les defuncions, després que s'hagi informat de 50 noves morts, situant el total des de l'inici de la pandèmia en 15.318.\nEl balanç d'aquest dijous manifesta una millora en la pressió assistencial als hospitals catalans, amb un descens importants en les xifres d'hospitalitzats. Així, actualment hi ha 2.300 ingressats per Covid-19 (-102) i 553 a l'UCI (-21), tenint en compte que des de fa uns dies també s'inclouen els crítics en centres privats.\nTanca una nova escola per un positiu de coronavirus a Catalunya\nEl Govern diu ara que no: l'ajuda que no arribarà a les escoles i que haurà d'esperar


Tots Sants o Halloween?\nInici Cultura Tots Sants o Halloween?\nImpregnació cultural: consumisme i festes "importades"\nCada any per Tots Sants, ja fa un parell de dècades, s’obre el debat sobre la suposada suplantació d’una festa, considerada religiosa, per part d’una altra, considerada estrangera. Quina s’ha de celebrar? Ens estan aculturitzant? Uns defensen la tradició, els altres la festa i la diversió. En realitat és un fals debat, perquè tots estem parlant del mateix: Halloween i Tots Sants tenen el mateix origen. De fet, All Hallow’s Eve (Halloween) significa “vigília de tots sants”.\nLes divergències de la festa en dos ha vingut per l’evolució posterior. El món catòlic ha seguit la política de suplantar tradicions antigues per esdeveniments d’església, mentre que al món anglosaxó, la preeminència del protestantisme va constituir un punt d’inflexió en aquesta política, relaxant-la. Aquest fet ha desembocat en una festa a l’estil catòlic: fosca, de tristor, de plorar, del mea culpa; i una altra de festiva, amplificada per l’aparell propagandístic nord-americà.\nUn ritus de la mort\nSamhain Goddess. Imatge d’Arwens Grace.\nDes de quan es realitza culte als morts, el que es coneix avui per Tots Sants o Halloween? Doncs, d’ençà que l’espècie humana va prendre consciència de la seva pròpia existència. Està arqueològicament demostrat que existien ritus de mort des de la prehistòria. El mateix gest de l’enterrament, és un signe evident de creença en la continuïtat de vida després de la mort. De fet, la diferenciació entre aquests dos conceptes (vida i mort) és relativament recent, relacionat amb els coneixements científics, sobretot amb la biologia.\nPer a la majoria de pobles prehistòrics, la mort no era més que un altre canvi d’estat, com el naixement (el coneixement de com es feien els nens també és biològic), o de nen a adult, o d’home a avi i finalment el de pas a una altra vida. Tots aquests canvis d’estat estan relacionats en la nostra societat amb diferents ritus de pas, encara existents: bateig, casament, jubilació i funerals. Aquests ritus de pas, han estat també camuflats sota formes del cristianisme i més actualment per les pautes legals marcades des dels estats.\n“Les portes permeten entrar i sortir, originalment eren els “morts” els qui venien de visita. Aquest punt s’ha conservat més en el món anglosaxó, d’aquí les disfresses”.\nTots Sants, s’emmarca antropològicament dins de la religiositat popular (no institucional). La base del culte original, per tant, no era estrictament a la mort (desconeguda com a concepte biològic), sinó a la creença en la continuïtat de la vida (d’aquí les variants festives en els enterraments). La religió popular tampoc és estàtica i l’oficial hi ha influït força.\nA tot Europa ha evolucionat cap al culte als morts que avui coneixem, però en altres parts del món ha derivat en cultes animistes, per exemple. L’evidència visual de què els “morts” no tornaven (almenys en vida dels coetanis) immediatament a la vida, va evolucionar cap a l’explicació en l’existència d’un més enllà. Els “morts” estarien en aquell espai fins a la seva tornada al “nostre món”. Al món europeu, Tots Sants o Halloween, eren la porta d’entrada per visitar aquest espai del més enllà, mentre els “morts” no tornessin amb nosaltres.\nMorts cap al nostre món, el sentit de la disfressa\nLes portes permeten entrar i sortir, originalment eren els “morts” els qui venien de visita. Aquest punt s’ha conservat més en el món anglosaxó, d’aquí les disfresses, que serveixen per no ser reconeguts pels mals esperits que, aprofitant l’ocasió, es podien colar i emportar-nos-en amb ells. Al nostre país, es fan menges especials per rebre els visitants. Sí, com els panellets. Amb el coneixement biològic de la mort, aquest aspecte ha canviat a Europa, i ara som nosaltres els qui anem a veure els morts, d’aquí les visites als cementiris. Algunes cultures, fins i tot a Europa en època medieval, treien de les seves sepultures als “morts” un determinat dia de l’any, per celebrar junts l’espera del retorn. També es feia per dies especials, és coneguda l’exhumació del mateix Carlemany per part dels seus descendents.\nTots Sants o Halloween, són això. El dia en què s’obria la porta i els d’aquest món podien relacionar-se amb els de l’altra. Originalment aquest altre món, tampoc es relacionava amb la mort, simplement era un altre món i punt, perquè en algun lloc havien de ser els qui marxaven. En el moment que la religió oficial, en el nostre cas el cristianisme, va irrompre en la interpretació de la vida i la mort, aquest més enllà es va anar convertint en una eina per fer por als vius amb l’objectiu d’aconseguir el control social.\nL’avantpassat comú de les dues tradicions, el Samheim\n“El Samheim es coneix, d’entrada perquè encara a països de tradició celta o gaèlica se celebra (van ser ells qui ho portaren a nord-Amèrica), però també pel calendari de Coligny”.\nEl nostre Tots Sants o Halloween, tenen l’origen en la mateixa festa d’origen celta, el Samheim. Aquesta festa estava col·locada seguint un calendari agrari al final de les collites, o el que s’interpretava com fi d’un cicle, o any diríem avui. Per tant, estava situada en un moment important de renovació de la terra, propici a tota mena d’interpretacions màgiques.\nAquesta data era el 31 d’octubre. Altres festivitats celtes es podrien relacionar amb actuals, amb reminiscències clarament paganes, que encara existeixen avui: com a inicis de febrer l’Imbolc, l’equivalent al sud de festes d’equinocci, i que segueix el calendari lunar. Evolucionà cap al carnestoltes, el que fa pensar en una antiga relació cultural comuna europea (com en l’àmbit lingüístic) la indoeuropea. Igualment passa amb Sant Joan o Nadal, festes paganes que es perden en el temps avui camuflades sota la imposició cristiana.\nEl Samheim encara a països de tradició celta o gaèlica se celebra (van ser ells qui ho portaren a Nord-amèrica), però també pel calendari de Coligny. És una placa de bronze, trobada només fragmentadament, que segueix un calendari barrejat lunar i solar. Està datat a l’època gal·loromana. Allà es fa encara esment a la festivitat. En el món irlandès és on s’han conservat més tradicions relacionades, també amb els seus déus. Però també al món romà hi havia uns primers dies de novembre estava prohibit en l’àmbit popular organitzar esdeveniments importants com casaments o fets militars. No es creia convenient sortir de casa, perquè els esperits podien passar la porta que s’obria amb l’altra món.\nHow Halloween Traditions Are Rooted in the Ancient Pagan Festival of Samhain\nArticle anteriorJo, Claudi\nProper articleEl testament de Juli Cèsar\nCiutats des. 21, 2019


ALTRES FENÒMENS METEOROLÒGICS (II)\nLa constitució física d'una boira és similar a la d'un núvol: gotetes d'aigua. Una boira pot considerar-se moltes vegades, com un stratus (tipus de núvol) en contacte amb el sòl. Les boires es classifiquen segons el seu origen en boires d'irradiació, d'advecció, frontals i d'evaporació. Les dues primeres són les més freqüents i importants.\n-Boires d'irradiació: Es produeixen sota condicions de fort refredament nocturn, i afecten valls, fondalades i llocs relativament baixos. És produeixen sobretot des de la tardor fins a l'entrada de la primavera.\n-Boires d'advecció: Estan originades pel desplaçament horitzontal d'una massa d'aire càlida i humida sobre una superfície freda, per la barreja d'aquest tipus de massa amb una altra de més freda o per l'arribada d'aire fred sobre una superfície càlida, de manera que l'aire desplaçat o la barreja assoleix el punt de saturació. Afecten tant llocs baixos, costaners o marítims, com zones de muntanya.\n-Es parla de boira quan hi ha gotetes d'aigua en suspensió a l'aire que redueixen la visibilitat a menys d'1 km.\n- Es parla de boirina quan la visibilitat és superior a 1 km però inferior a 4, i la humitat relativa de l'aire és igual o superior al 70%.\n- Es parla de calitja quan la visibilitat és superior a 1 km però inferior a 4, i la humitat relativa de l'aire és inferior al 70%.\nÉs un fenomen òptic que s'observa si enmig d'una massa de núvols durant un episodi de pluja feble o moderada, s'obren clarianes que deixen passar el sol.\nEls raigs del sol penetren a les gotetes, es desvien al seu interior i es descomponen en tots els colors de què està format el raig blanc, és a dir, els colors de l'arc de sant Martí. Al mateix temps, el raig ja descompost torna a desviar-se a la paret interior de la goteta,els colors canvien d'ordre i surten a l'exterior, projectant la imatge que coneixem.\nDe fet, no és un arc, és una circumferència, però nosaltres solament veiem la part superior a causa dels elements del relleu de la Terra.\nELS LLAMPS i ELS LLAMPECS\nEn condicions normals d’estabilitat, tot l’aire que ens envolta conté ions de dues menes: positius i negatius. Tots es troben més o menys barrejats. Però quan es forma una tempesta, aquests ions se separen. Els ions positius se’n van a la part superior del núvol de tempesta, on hi ha els cristalls de gel. Els ions negatius se’n van a la part inferior, on hi ha el vapor d’aigua. I la superfície de la terra es carrega indistintament de forma positiva i negativa, però les zones que sobresurten (arbres punxeguts, antenes, cims...) es carreguen molt més positivament.\nEntre la zona superior molt positiva i la zona inferior molt negativa es pot arribar a crear un diferència de potencial tan important que es produeix una descàrrega elèctrica per igualar aquesta diferència.\nSi la diferència de potencial es crea entre una zona molt negativa de la part inferior o la mitjana del núvol i la terra positiva, també es produeix una descàrrega elèctrica. En ambdós casos direm que s’ha produït un llamp. La temperatura a l'interior del llamp és de 24.000ºC.\nEl llamp és la descàrrega elèctrica entre el núvol i la terra. El llampec és la descarrega entre dos núvols\nEl tro és el soroll que acompanya aquest fenomen.\n1. Heu de fer una travessia pel Pirineu; com a cap de grup redacta unes normes bàsiques d'actuació per al grup en cas de tempesta. Consulta aquests documents: .\n2. Som al camp i veiem un llamp; ràpidament comptem els segons i el tro el sentim 7 segons després. A quina distància ha caigut el llamp? Recorda que la velocitat de la llum és de 340 m/s.


Després de tres setmanes amb esdeveniments especials, inauguració del blog, sant, cumple i "fiestas de guardar", finalment una setmana normal i tranquil·la, Al·leluia!\nAbans de res, aviso que el curs d'Iniciació a la restauració que s'imparteix al Centre Cultural Sant Josep de L'Hospitalet ha estat endarrerit dues setmanes i començarà el dilluns dia 7 de Novembre i acabarà el 12/12. Així que ja pots assistir al curs i fer pont per Tots Sants. Què més vols?\nAcabant el curs tan a prop de Nadal, no has pensat mai en fer una restauració com a regal? Ja sigui un objecte estimat de la família que s'ha anat fent malbé o aprofitar per comprar per molt poc als encants vells una caixeta, una tauleta, un marc de fusta... que un cop restaurats es convertiran en el regal més especial del món!\nPOSTS DEL DIA (19/10/16)\nEl post d'avui, "Customitzant un mirall fet malbé" vol demostrar que en aquells casos on NO és possible recuperar l'estat original, podrem treure partit dels defectes per a convertir-los en una solució decorativa que donarà a la peça tota una nova personalitat.\nUn mirall que ha perdut un tros important de la pel·lícula reflectant té molts números d'acabar a les escombraries. Perquè no aprofitem aquest inconvenient per posar-hi un estampat sofisticat pel dormitori, un d'alegre pel rebedor o un d'animalets per l'habitació del nen? També veuràs els avantatges de tenir un plàstic amb erosions i una mica engroguit a la hora d'aconseguir un efecte d'ivori antic.\nLa setmana va començar forta amb un post estrella. La primera pregunta que em fan les clientes quan em porten un moble és: Com saber quan toca RESTAURAR i quan toca CUSTOMITZAR?\nHe fet un diagrama supersimple per a triar el procés més adequat per a la teva peça. I si et cal ajut extra, també trobaràs la classificació dels mobles per edat que t'ajudarà a conèixer el valor OBJECTIU de la teva peça i per tant quin procés és més recomanable.\nI de cara a aquest cap de setmana, una notícia superimportant per a Barcelona i voltants. Aquest cap de setmana se celebra el 48h Open House Barcelona, que sota aquest anglicisme tan pompós acull l'esdeveniment més interessant d'arquitectura de l'any.\nTens la oportunitat de visitar amb una guia més de 150 edificis de tot tipus, forma i mida. Aquestes jornades de portes obertes s'estan celebrant a diferents ciutats del món com: New York, Dublin, Galway o Tel Aviv i des del 2010 a casa nostra.\nAquest cap de setmana pots entendre i sentir l'arquitectura, des de l'experiència arquitectònica, que és LA MANERA de viure-la. Ja que "ser experimentada" és la principal funció d'un edifici, i que els arquitectes no haurien de perdre mai de vista.\nRecomano estudiar atentament el seu programa i tenir clar els teus principals punts d'interès i a la hora d'organitzar l'agenda. I tenir en compte que l'accés no és inmediat i lliure sinó que els voluntaris organitzen als visitants en grups reduïts. Així que és habitual fer una estona de cua, jo l'any passat vaig haver d'esperar cada vegada entre 20 i 30 minuts, una estona perfectament suportable si tenim en compte com vaig gaudir de les visites.\nAquest any provaré a més a més un dels itineraris organitzats, en concret l'itinerari Jujol a Sant Joan Despí, tant a prop i no conec aquests edificis.\nEl més difícil és fer la tria, tant per veure i només 48h per accedir-hi!\nAmb aquest botlletí setmanal m'agradaria que, poc a poc m'anessis coneixent, perquè el meu desig és que aquest blog sigui proper, petit i viu. Envia'm els teus suggeriments, idees, consells, crítiques, preguntes, el que sigui… estaré encantada de respondre't.


EL COVID19 LI ROBA DEMÀ A GATA LA SEGONA FESTA DE L'ANY, SANT ANTONI (l'any passat no s'en van celebrar set) | CRONISTA DE GATA DE GORGOS\nEL COVID19 LI ROBA DEMÀ A GATA LA SEGONA FESTA DE L'ANY, SANT ANTONI (l'any passat no s'en van celebrar set)\nL’any passat 2020, abans de que entrara la pandèmia a Espanya, a aquestes hores estava fent-se l’ofrena i la processó pels carrers del barri del Raval. Eren les festes de Sant Antoni, el de la Placeta. Però enguany, res de res. Ni processó a l’església amb el santet, ni bendició d’animals, ni repartiment del pa beneit.\nLa de Sant Antoni del Porquet ja és, enguany 2021 i per ara, la segona festa de l’any que el COVID19 ens roba als gaters. La primera va ser la del Misteri dels Reis. Recordem també que l’any passat 2020 set festes gateres es van suprimir davant la pandèmia mundial: Setmana Santa; Pasqües, Sant Joan a la Font del Riu, les festes del patró del poble, el Santíssim Crist del Calvari, la festa de Sant Miquel, la Fira de Gata al carrer i les festes de Nadal.\nEL SANTET A LES MISSES DE DISSABTE I DIUMENGE\nPer a poder recordar que demà és Sant Antoni del Porquet, els veïns del barri han portat el santet de la placeta a l’església. L’ornamentació del mateix l’ha fet, per segon any consecutiu un veí del barri, Miguel Pedrós Taléns. La imatge tan volguda pel veïnat del Raval, els Antonis i Antònies, i el poble en general, ha estat present a les misses de la vespra, hui dissabte (18 i 19 hores) i ho estarà també demà diumenge, coincidint amb l’onomàstica del sant, a les tres misses, 9, 12 i 19 hores.\nHISTÒRIA DE LA IMATGE I LA TRADICIÓ\nA Gata, la història ens torna a recordar hui i demà, la vespra i la festa, al Tio Pepe Lluís, a Paco L’Escolà i a Toni Porra, entre altres aficionats a aquesta festa, que té com a nucli central la bendició dels animals. El Tio Pepe Lluís, José Costa Vives, deixà en herència fer-li missa i volteig de campanes al sant fa 45 anys. Gata té la talla de la Placeta, la de l’Església i quatre plafons ceràmics dedicats al sant als carrers de Gata. Abans de la guerra hi havia un Sant Antoni al carrer Baix.\nDesprés de la guerra no hi havia sant a la Placeta. El Tio Pepe Lluís tenia una aca i un cavall. Este es va posar malalt. Li digué el devot a la seua dona Teresa Signes Costa, que si l’animal s’adobava farïen el Sant. I així va passar. El Tio Pepe Lluís va viatjar a València a comprar la imatge, la va posar a la Placeta, va alquilar adornaments i montures elegants, i va fer tota una cavalcada.\nFONTS: Foto antiga d’arxiu amb el Tio Pepe Lluís i una festera / Foto de l’altar major hui, Miguel Pedrós Talens.\n16/01/2021 18:28 cronistadegata #. FESTES